projecte-aina/catalan_government_crawling huggingface dataset:
A l'estiu l'oferta més gran és al sector de l'hostaleria.
Es concentra sobretot a les zones de platja, bars, restaurants, quioscs de platja, hotels i càmpings.
Les feines consisteixen, bàsicament, a atendre amablement els clients, ajudar a preparar el menjar i servir-lo, repartir-lo a domicili...
Poden demanar-te estudis relacionats amb els cicles formatius de grau mitjà i superior de les famílies de l'hostaleria i el turisme.
També pot ser d'utilitat el títol de manipulador d'aliments i el coneixement d'algun idioma.
L'experiència en aquest sector no és indispensable, tot i que si en tens sempre et serà favorable.
En aquest sector hi ha molta mobilitat de treballadors, i molta gent hi repeteix cada temporada.
Solen fer un contracte de feina temporal, amb una remuneració variable segons el nombre d'hores de dedicació, també podem trobar contractes fixes discontinus.
S'ha de tenir present que molt sovint s'hi fan hores extres i que els clients solen donar propina.
De vegades, els àpats i l'allotjament poden ser gratuïts.
Probablement, durant el temps del contracte només et deixaran fer festa els dies mínims establerts legalment.
La majoria de vegades aquests llocs de treball es cobreixen mitjançant les ETT, però una altra opció és adreçar-se directament a empreses i comerços petits, i deixar el currículum allà on t'interessi.
Pots obtenir llistes d'empreses per mitjà de les pàgines grogues o bé adreçar-te als gremis d'hostaleria i turisme.
També pots consultar les guies d'hotels de Catalunya, d'establiments de turisme rural i d'empreses d'apartaments per trobar-hi contactes.
Les borses de treball en línia també poden ser un bon recurs per a trobar una feina d'aquestes característiques.
Començar de zero una idea de negoci no és una tasca fàcil.
Sempre hi ha il·lusió, empenta, energia, idees i moltes ganes de fer realitat un somni, però no sempre tenim les eines per fer-lo realitat, o no sabem on trobar-les.
Així mateix, tenir un projecte d'emprenedoria en marxa requereix estar al dia de totes les novetats, construir una xarxa de contactes o formar-se, entre moltes altres coses, perquè la cosa rutlli.
Al portal trobaràs tot un conjunt de serveis per a l'emprenedoria.
Catalunya Emprén ha reunit al portal programes, serveis i activitats que presten tant entitats públiques com privades de tot Catalunya.
És una eina que pot ser molt útil tant si vols iniciar la teva activitat econòmica, com si vols impulsar-la en un projecte que ja estigui en marxa.
L'objectiu d'aquest portal és apropar-te aquests serveis i entitats de manera exhaustiva i actualitzada.
Vuit apartats principals cobreixen tot tipus de serveis necessaris per cobrir les necessitats de qualsevol emprenedor:
- Professionals que et responen: informació i primera orientació, mentoria empresarial, acceleració i incubació
- Suport en tràmits: tramitació i gestions legals
- Borses de negocis i serveis: traspàs de negocis, borsa de professionals
- Premis i concursos d'idees: premis i convocatòries
- Gent per conèixer: missions i viatges, fires i exhibicions, networking
- Coneixements: formació en gestió de negoci, formació i estratègia digital
- Finançament: assessorament i mediació financera, business angels, ajuts i subvencions, préstecs i avals
Depenent del tipus de negoci que t'interessi, els serveis també es divideixen en:
Així mateix, si la teva idea de negoci està en fase d'ideació, creació o creixement i consolidació, trobaràs tots els recursos que et facin falta per tirar-la endavant: els pots visualitzar en forma de llistat o de mapa.
En aquest últim cas podràs conèixer de forma molt visual els serveis disponibles a la teva zona.
Si tens una idea i la vols dur a terme, no la deixis en un calaix.
Tens l'oportunitat de fer-la realitat si t'ho proposes!
* Pràctiques professionals (remunerades o no) del sector de Turisme i hostaleria, enologia o agricultura a diversos països del món.
* Programes de pràctiques professionals remunerades i/o no remunerades als EE.UU, Australia, Canadà, Irlanda, Regne Unit, Noruega, Holanda, India, Xina,...
* Feina d'estiu: Work and Travel (per a estudiants universitaris).
* Estades en famílies amb classes de idiomes a diferents països.
* Voluntariat a Austràlia, Nova Zelanda, Estats Units, Canadà, India, Xina, Sud-Àfrica, Zàmbia, Ghana, Perú, Costa Rica, Veneçuela, Brasil, Guatemala.
* Pràctiques professionals remunerades i/o no remunerades a Regne Unit, Xina, Àustria, Illes Maurici, Illes Maldives, India,..
* Programes de voluntariat a Austràlia, Nepal, Sud-Àfrica, Canadà,...
* Acompanyament a realitzar tots els tràmits como donar-se d'alta a la seguretat social, obrir un compte bancari, inscriure's al metge, etc.
* Assessorament sobre tot l'imprescindible per viure a Londres: com utilitzar el transport públic, els millors supermercats, el seu barri, etc.
Sim card per a que tinguin un mòbil anglès abans d'arribar a Londres.
* Són el contacte d'emergència dels clients en cas d'accident i contacten amb els seus familiars.
Treball remunerat a restaurants a Londres combinat amb classes presencials d'anglès.
* Pràctiques professionals per a persones de més de 16 anys al Regne Unit (no remunerades).
* Treball d'estiu remunerat al Regne Unit.
* Cursos d'anglès per a estudiants i professionals al Regne Unit.
* Campaments d'estiu per a nens.
* Pràctiques professionals (remunerades) per a estudiants del sector de Turisme i hostaleria a Illes Maurici, Maldives, Xina, Emirats Àrabs, Carib, USA, Austràlia, Índia, Indonesia, Tailàndia, Itàlia.
* Programes de pràctiques professionals remunerades i/o no remunerades per a estudiants d ́empresa, informàtica, enginyeries, entre d ́altres a Illes Maurici, EE.UU, Australià, Índia, Xina, Mèxic, Emirats Àrabs, Indonesia, Índia.
* Treball a hotels, restaurants, ressorts de muntanya a Canadà, Malta, Grècia, Xipre, Irlanda i UK.
* Cursos d ́anglès i cursos vocacionals a Austràlia amb possibilitat de feina a mitja jornada.
Aquest llistat ha estat elaborat per experts en informació juvenil amb la voluntat de facilitar una informació seriosa i contrastada, però NO IMPLICA EN CAP CAS que aquestes entitats o empreses tinguin cap tipus de vinculació amb la Generalitat de Catalunya.
És l'usuari o usuària que, un cop hi ha contactat, decideix si li semblen prou solvents i si li ofereixen un servei adecuat d'acord amb els seus propis criteris de qualitat.
Si teniu notícies negatives o queixes d'alguna de les empreses o entitats que figuren en aquest llistat o, contràriament, creieu que cal afegir-n'hi alguna, us agrairem que ens ho feu saber a:
IAESTE (Associació Internacional d'Intercanvi d'Estudiants per Experiència Tècnica) és una organització per a l'intercanvi d'estudiants universitaris de carreres tècniques i científiques que volen obtenir experiència a l'estranger relacionada amb els seus estudis en el sentit més ampli.
L'associació organitza un programa d'intercanvi pel benefici tant dels estudiants com de les empreses i institucions que ofereixen els períodes de formació.
Des d'AIESEC (Associació Internacional d'Estudiants de Ciències Econòmiques i Empresarials) es pot optar a dos tipus de pràctiques:
les de cooperació internacional i les d'empresa.
Per participar en el programa de pràctiques, cadascuna de les facultats on AIESEC és present, fa un procés de selecció d'estudiants i un cop seleccionats comença el procés de preparació d'aquests.
AIESEC garanteix a l'estudiant la completa integració al país de destinació i la gestió de tots els tràmits necessaris per marxar a l'estranger: assegurances, allotjament.
Personal de l'organització el rebrà i farà el seguiment de tota la pràctica.
En funció de la durada de les pràctiques, AIESEC ha dissenyat les següents modalitats:
Comité a l'Institut Químic de Sarrià
EQUAL neix com a resposta a un dels objectius prioritaris de la Unió Europea: augmentar les taxes d'ocupació i la cohesió social.
Aquesta nova iniciativa es fonamenta en:
Rebran finançament del Fons Social Europeu (FSE):
EQUAL finançarà activitats dutes a terme per agrupacions de desenvolupament i cooperació transnacional (AD).
Aquestes agrupacions reuniran diferents agents interessats (públics, privats i associats).
Aquests cooperaran amb la finalitat de determinar els factors generadors de la desigualtat i l'exclusió en relació al mercat de treball, i trobar solucions innovadores als problemes que hagin definit.
Les AD s'establiran en funció d'una base geogràfica.
No obstant això, i en funció de la manera més eficaç d'afrontar els problemes plantejats, es podran crear agrupacions segons criteris sectorials (per sectors econòmics o industrials, i si la situació ho justifica, en relació a grups específics discriminats o exclosos del mercat de treball).
Internet suposa una nova manera de cercar feina: Sense moure't de casa i d'una manera senzilla pots accedir a ofertes de treball d'arreu i publicar el teu currículum perquè el llegeixi qualsevol empresa.
Cada cop són més els joves que troben feina a través d'aquest sistema cosa que converteix Internet en una veritable xarxa d'ocupació.
Avantatges de la recerca virtual
Si no tens ordinador o connexió a Internet
Com navegar per les borses de treball a Internet
La Unió Europea ofereix multitud d'oportunitats professionals per a totes aquelles persones que es troben en la recerca de feina pública de tipus internacional.
Tots els ciutadans dels 15 Estats que composen la Unió Europea, poden accedir als concursos i oposicions generals que es convoquen generalment i que apareixen publicades al DOCE (Diari Oficial de les Comunitats Europees).
Es pot accedir amb qualsevol tipus de titulació, però caldrà tenir un coneixement important d'un idioma comunitari diferent del matern.
En funció de l'oposició o del concurs convocat es poden exigir condicions específiques juntament amb les generals anteriorment esmentades.
Existeixen quatre categories professionals ordenades amb lletres que van des de la A fins a la D.
Tots els funcionaris, menys els de grau A1 i A2, han de superar obligatòriament un període de prova abans de ser nomenats amb caràcter definitiu.
Els períodes de prova varien en funció de les categories:
La convocatòria oficial de les oposicions es publica al DOCE (Diari Oficial de les Comunitats Europees) i es detalla:
També les oposicions s'anuncien a:
Les oposicions a totes les categories de funcionaris es desenvolupen en tres fases:
Els aspirants que hagin aprovat passen a formar part d'una llista de reserva i se'ls assigna un lloc de treball en la mesura que es van produint les vacants.
La llista de vacants té una caducitat i normalment s'assegura un lloc de treball per als aspirants.
Qui pot formalitzar un contracte laboral i quin ha de ser el seu contingut.
Situacions que poden modificar les condicions pactades inicialment.
Les estadístiques mostren que les persones entre 18 i 24 anys són més proclius a partir accidents de treball greus.
Cal treballar amb seguretat, i conèixer els teus drets i deures pel que fa a prevenció de riscos laborals.
Contingut i garanties del salari.
Informació sobre les mesures públiques destinades a garantir unes condicions socials, econòmiques i sanitàries mínimes per a tota la població.
Jornada, torns de treball, hores extra...llicències, permisos i excedències.
Als mètodes tradicionals de tota la vida, als portals d'ofertes laborals, o a les xarxes socials, s'afegeix una nova opció per ajudar-nos en la feixuga feina de cercar feina: les aplicacions mòbils.
Habitualment, en un dia qualsevol fem nombroses gestions.
Fins no fa pas gaire, necessitàvem diversos dispositius o estris per fer-les.
La gran quantitat de tasques que són capaços de fer els telèfons mòbils els converteixen en autèntics assassins (killers) d'altres tipus de dispositius, tot enviant-los a la cua de l'obsolescència.
I una de les tasques que ja podem fer des del nostre telèfon mòbil (o tauleta), des de qualsevol lloc i en qualsevol moment, és la cerca de feina.
Les noves aplicacions estan pensades per a tu
Estem en un país amb una alta taxa d'atur juvenil i a la vegada amb un gran parc de dispositius mòbils.
Aquestes aplicacions estan dissenyades tenint en compte aquesta realitat i el fet que els joves ja utilitzen més el telèfon que l'ordinador.
Per poder convertir el teu telèfon en el principal centre de recerca de feina, aquestes aplicacions pensades per a telèfons mòbils tenen una sèrie de característiques que les diferencien d'altres sistemes de recerca de feina:
Algunes de les principals aplicacions
Cornerjob pertany al mateix grup fundador de Wallapop, exitosa aplicació de compravenda d'articles de segona mà.
Cornerjob compta en aquests moments amb més de 50.000 empreses registrades de diferents sectors, com la restauració, hostaleria, indústria, comerç, etc.
Job Today es presenta com el principal competidor de Cornerjob, oferint feines en els sectors de restauració, hostaleria, indústria, comerç, transport, bellesa, etc.
Guudjob es pot considerar la pionera d'aquest tipus d'aplicacions però basada en una filosofia diferent.
Adreçada al sector del treball autònom, permet consultar les valoracions que els clients fan dels serveis rebuts de professionals de qualitat, i les persones que necessiten dels seus serveis poden contactar amb ells directament.
ZeebeJobs és una start-up catalana que també proposa una manera diferent de funcionar.
Es basa més amb les competències (el que saps fer) que en el currículum.
Creua els perfils amb les ofertes de feina per coincidències (matching), sí, si, com a les aplicacions per conèixer gent i fer amistats.
Jobbie és una aplicació d'intercanvi de microtreballs basada en la proximitat, sense intermediaris, amb contacte directe entre l'oferta i la demanda.
Alguns dels grans portals laborals ja s'estan posant les piles i adaptant-se a aquest nou format en mobilitat, creant les seves pròpies aplicacions.
És el cas d'Infojobs i Jobandtalent.
Recomanacions a l'hora de començar a cercar feina i recursos per a conèixer ofertes de treball i deixar el teu currículum.
Aprèn a presentar-te i a descriure la formació i l'experiència que tens.
Suggeriments per a anar preparat i tranquil a una entrevista de feina o a unes proves psicotècniques o pràctiques durant un procés de selecció.
L'Oficina Jove de Treball és un servei destinat a joves menors de 35 anys pensat especialment per facilitar l'accés dels joves al món del treball i vetllar per les seves condicions laborals.
El servei d'assessorament laboral té com a objectiu l'atenció als joves en les seves consultes específiques relacionades amb el món del treball i, en definitiva, donar resposta als dubtes que afecten la seva feina: aspectes legals, contractació, salaris, empreses de treball temporal, etc.
Un fenomen rellevant dels últims deu anys és la gran quantitat de joves que surten a l'estranger per treballar, ja sigui d'una manera temporal, principalment a l'estiu, o bé en estades més llargues.
El motiu més freqüent és aprendre o millorar un idioma o per guanyar uns diners i fer turisme.
Ara bé, és un error plantejar-se sortir a treballar a l'estranger només com un mitjà per aprendre idiomes o guanyar diners.
Tot al contrari, cal plantejar-s'ho com una inversió de futur, com una experiència enriquidora que sobretot augmentarà la teva autoestima i la seguretat en tu mateix/a i incrementarà el teu bagatge personal i professional.
Actualment, en el món empresarial, aquest tipus d'experiències és molt valorat en tots els mercats de treball.
L'objectiu d'aquest servei és donar informació i orientació per a l'autoocupació a tots aquells joves que vulguin crear la seva pròpia empresa, assessorant en l'elaboració del pla d'empresa mitjançant programes de formació per a la capacitació de nous empresaris, donant suport en la recerca de recursos (fonts de finançament i ajuts i subvencions) i acompanyant en la creació de noves empreses.
A través de la Borsa de treball, volem proporcionar als joves ofertes de treball adequades al seu perfil.
Per tal de donar-se d'alta en la borsa de treball, caldrà prèviament realitzar una entrevista d'assessorament amb els nostres tècnics.
Amb aquesta entrevista volem conèixer aquella informació més rellevant sobre la vostra experiència, les vostres habilitats, aptituds i, sobretot, les vostres motivacions i ganes de treballar en un lloc de treball o sector concret.
A partir d'aquest coneixement podrem ajudar-vos millor i sabrem com s'ajusta el vostre perfil a les ofertes que nosaltres gestionem.
Recordeu, doncs, que no es possible ser inclòs a la borsa de treball mitjançant l'enviament del curriculum vitae.
CAL REALITZAR L'ENTREVISTA EN LES NOSTRES OFICINES.
Aquest servei pretén facilitar el procés de recerca de feina a tots els joves, de forma individual, amb una orientació feta a mida i amb l'objectiu final que aquestes persones trobin una ocupació.
Joventut impulsa la campanya, sobre l'ús de les mesures de prevenció davant la COVID'19, que té com a públic objectiu els i les adolescents i joves.
És una campanya en positiu, no alliçonadora, que defuig i rebutja la criminalització del col·lectiu jove, i que pretén que les persones joves, que ja han estat molt implicades en la lluita contra la COVID-19 durant l'etapa de confinament, siguin ara protagonistes d'aquesta nova etapa, a través de la cura dels altres i de la seva pròpia.
La campanya vol que siguin les persones joves les que abanderin aquest canvi!
Vol traslladar que en l'actual context la solidaritat, l'amistat, l'amor, el feeling i el bon rotllo es demostra separant-se i fent servir les mascaretes.
I que, en aquest canvi està el repte!
Aquesta campanya, centrada en les xarxes socials, compta amb la col·laboració de joves influencers de diversos segments d'edat, sexe, origen i àmbits temàtics (gamers, instagramers, youtubers, etc.) per arribar als diversos perfils d'adolescents i joves.
L'objectiu és connectar amb els i les adolescents i joves des dels seus propis canals, d'una forma no alliçonadora sinó engrescadora, de la mà dels seus referents propers (que no siguin les institucions, les famílies o el món adult en general) i que ells i elles siguin protagonistes del canvi.
Si surts, gaudeix a 2m: cuida't de tu i de la resta.
Dona exemple als més petits, als col·legues i als seguidors en xarxes.
Protegeix a la gent gran del teu entorn.
Respecta les mesures, al teu entorn, però sobretot, a tu mateix/a.
L'heroïna causa una forta dependència física i psíquica: el món habitual de la persona s'esvaeix i tot gira al voltant de la droga.
Quan se n'interromp el consum o se n'administren dosis inferiors apareix una desagradable i intensa síndrome d'abstinència, el desfici.
L'addicte té nàusees, vòmit, diarrea, suor, febre, cruiximent, insomni, ansietat i neguit.
És possible que estiguis cercant o pensant en canviar de feina i en aquest procés t'hagis trobat amb la parauleta Start-Up associada a alguna empresa o oferta de treball, sense tenir clar què vol dir exactament.
Aquestes empreses són empreses de nova creació, sovint, no gaire grans i relacionades amb Internet i les noves tecnologies, encara que també poden estar relacionades amb altres sectors.
Són empreses amb una clara vocació emprenedora, amb uns socis fundadors de perfil jove, amb moltes expectatives de creixement i amb uns costos inicials relativament baixos.
Un altre fet diferenciador d'altres empreses, és un alt component d'innovació en el seu model de negoci i/o els productes que ofereixen.
A diferència de les empreses convencionals, les seves fonts de finançament inicial, no provenen de crèdits bancaris, sinó, d'inversió privada com els Business Angels (àngels inversors), fons de capital de risc i fins i tot el crowdfunding (micromecenatge).
Internet és el seu principal recurs per donar-se a conèixer i també per vendre el seu producte.
Són empreses en alguns casos, de pocs mesos o anys de vida i en d'altres, són fusionades o comprades per empreses més grans, encara que solen respectar la filosofia de treball dels socis fundadors.
A l'Estat espanyol empreses com Tuenti o Privalia són altres exemples.
Actualment, les Start-Ups són grans generadores de treball i riquesa, atesa la importància de l'ús d'Internet tant a l'àmbit domèstic com a l'àmbit professional.
Quines són les feines que ofereixen les Start-Ups
Tenint en compte que Internet és "la casa" i "la llar" de la majoria de Start-Ups, els perfils laborals més sol•licitats (amb excepcions) són: desenvolupadors/es d'aplicacions, dissenyadors/es gràfics, dissenyadors/es web, dissenyadors/es de productes, informàtics/ques "telecos", màrqueting...
Si creus que tens el perfil adient per treballar a una Start-Up, segurament t'estaràs fent aquesta pregunta.
Cal dir que, els portals laborals convencionals o d'altres canals tradicionals, no són el lloc ideal, ja que la majoria de perfils, no són els que busca una start-up.
És millor orientar la teva cerca cap a llocs com Linkedin, Twitter o Genbeta: dev.
Genbeta dev proporciona una borsa de treball en línia específica per treballar a start-ups, tant a nivell estatal com internacional.
Recorda que la majoria de start-ups no estan consolidades com els exemples esmentats anteriorment, de fet la majoria acaben de néixer o estan en fase de creixement.
Web educatiu on els adolescents (franja de 14 a 17 anys) poden trobar informació i reflexions que promouen l'actitud crítica davant els consums de drogues.
Web adreçat a majors de 17 anys.
Té l'objectiu de sensibilitzar als joves sobre els riscos dels consum de drogues, així com proporcionar informació objectiva sobre els efectes de cada droga.
Amb aquests noms es designen els derivats de la planta Cannabis sativa.
La marihuana (també anomenada maria, herba...) en conté una barreja de fulles, tiges i flors seques.
L'haixix (conegut també per xocolata ) és una resina que s'obté premsant la planta.
I l'oli d'haixix es el resultat de barrejar la resina amb dissolvents.
Totes aquestes preparacions se solen fumar amb tabac o pipes, tot i que també es poden afegir a galetes, pastissos o més aliments.
Els derivats del cànnabis contenen diverses quantitats de substàncies psicoactives que fan riure, provoquen un sentiment d'eufòria, relaxen i aguditzen el sentit de la vista i de l'oïda.
Més tard fan venir gana i set, i poden fer sentir ensopit, amb son i manca de concentració i coordinació.
Per això pot ser perillós conduir o fer qualsevol activitat que demani atenció.
Si fumes gaire o t'assenta malament pots arribar a vomitar, sentir por o angoixa i tenir al·lucinacions.
Fumar cànnabis no és inofensiu.
Segons alguns estudis perjudica el cor i l'habilitat del sistema immunològic per combatre malalties infeccioses i càncer.
Així mateix, l'hàbit de fumar porros, que sovint porten tabac, augmenta el risc de bronquitis i càncer de pulmó.
A més, pot produir trastorns psíquics en persones amb antecedents psicòtics.
El consum continuat de cànnabis pot dur a l'addicció.
En aquests casos, la persona és incapaç d'interrompre'l o moderar-lo malgrat l'evidència de repercussions negatives per a la salut, el rendiment acadèmic o laboral o les relacions familiars i socials.
El consumidor habitual també hi desenvolupa tolerància, és a dir, cada vegada en necessita més quantitat per a obtenir el mateix efecte.
Les persones que intenten deixar el cànnabis poden tenir ansietat, insomni, irritabilitat i depressió.
Iniciativa de l'Espai Jove de l'Ajuntament de Pineda de Mar i el Programa Intermunicipal de Drogodependències de l'Alt Maresme, que recull una sèrie de vídeos, en format d'entrevistes i de petits curts, fets per un grup de joves del municipi que parlen del cànnabis, del seu consum, dels seus efectes o de la legalitat, entre d'altres temes.